ໄວລຸ້ນອາເມຣິກັນ ຖືກຈັບ ໃນຖານພະຍາຍາມ ເດີນທາງ ໄປຮ່ວມກັບ ພວກຫົວຮຸນແຮງ ISIS
ທ້າວ Mohammed Hamzah Khan ຖືກ​ຈັບ​ ​​ໃນ​ວັນ​ເສົາ​ທີ່​ຜ່ານ​ມາ ຢູ່​ເດີ່ນບິນນາໆ​ຊາດ O’Hare ຂະນະທີ່ຈະຂຶ້ນເຮືອບິນ ເດີນທາງໄປຮ່ວມກັບ ພວກຫົວຮຸນແຮງ ISIS.
ຊາຍໜຸ່ມອາເມຣິກັນ ອາຍຸ 19 ປີຄົນນຶ່ງ ໄດ້ຖືກຈັບໃນຂໍ້ຫາ ພະ ຍາຍາມເດີນ ທາງໄປຕ່າງປະເທດ ເພື່ອໄປເຂົ້າຮ່ວມກັບກຸ່ມຫົວ ຮຸນແຮງ ລັດອິສລາມ IS ຫລືເອີ້ນໃນອີກສອງຊື່ວ່າ ISIS ແລະ ຖະແຫລງຂ່າວສະບັບນຶ່ງ ໃນວັນຈັນວານນີ້ ໂດຍກະຊວງຍຸຕິ ທຳສະຫະລັດ ກ່າວວ່າ ທ້າວ Mohammed Hamzah Khan ໄດ້ຖືກຈັບ ໂດຍບໍ່ມີບັນຫາໃດໆ ໃນວັນເສົາທີ່ຜ່ານມາ ຢູ່ເດີ່ນ ບິນນາໆຊາດ O’Hare ໂດຍເຈົ້າໜ້າທີ່ຕຳຫລວດສືບສວນກາງ FBI ກ່ອນທີ່ລາວຈະຂຶ້ນເຮືອບິນ ຈາກ Chicago ໄປຍັງ Istanbul ປະເທດເທີກີ ຜ່ານ Vienna ປະເທດອອສເຕຣຍ ທ້າວ Khan ໄດ້ຖືກກ່າວຫາ ໃນຄຳຟ້ອງຮ້ອງຂໍ້ຫາອາຍາໃນວັນຈັນວານນີ້ ຢູ່ທີ່ສານສະ ຫະລັດປະຈຳເຂດ ໃນຂໍ້ຫານຶ່ງກະໂທງ ຖານພະຍາຍາມສະໜອງການສະໜັບສະໜຸນ ທາງວັດຖຸ ໃຫ້ແກ່ອົງການກໍ່ການຮ້າຍຕ່າງປະເທດ ທີ່ປະຕິບັດງານຢູ່ໃນ ອີຣັກ ແລະຊິ ເຣຍ ທ້າວ Khan ຊຶ່ງເປັນຄົນລັດ Illinoise ໄດ້ໄປປາກົດໂຕຢູ່ສານ ໃນວັນຈັນວານນີ້ ແລະຍັງຖືກຄວບຄຸມຕົວໄວ້ ເພື່ອລໍຖ້າການຮັບພິຈາລະນາ ໃນວັນພະຫັດຈະມາເຖິງນີ້ ກ່ຽວກັບວ່າ ສົມຄວນຈະກັກຂັງຜູ້ ກ່ຽວໄວ້ຫລືບໍ່ ເອກະສານຖະແຫລງຂ່າວເວົ້າວ່າ ການພະຍາຍາມ ສະໜອງການສະໜັບສະໜຸນທາງ ວັດຖຸ ໃຫ້ອົງການກໍ່ການຮ້າຍຕ່າງຊາດ ຈະຖືກລົງໂທດຕິດຄຸກ ຢ່າງໜ້ອຍ 15 ປີ ແລະ ປັບໄໝ 250,000 ໂດລາ